Tvrtkove potvrdnice Vlatku Vukoslaviću

**Tvrtkove potvrdnice Vlatku Vukoslaviću** nastale su odmah nakon smrti bana Stjepana II Kotromanića.
## Prva potvrdnica 
Brat preminulog bana, Vladislav, zajedno sa svojom ženom Jelenom i sinovima Tvrtkom i Vukom, pozvao je dvanaest svjedoka, *članove sabora ili državnog vijeća*, da zajednički riješe molbu kneza Vlatka Vukoslavića, Hrvatinovog unuka, da mu se potvrde povlastice koje je uživao još njegov otac Vukoslav. Dražeslav, *dijak gospodina bana Tvrtka*, a prvo *dijak velikoslavnega bana Stjepana* sastavlja potvrdnicu knezu Vlatku. Pošto je napisao invokaciju, nastavlja:
 
*Az rab boži i svetoga Grgura a zovom gospodin knez Vladislav, i gospoja knegina Jelena i gospodin ban Tvrtko i negov brat knez Vlk dali su veru svoju gospodsku i prisegli su dumanadesete dobreh Bošnan i potvr- uju mu svoim listom, kako da nete porei knezu Vlatku Vukoslaviu onoga lista koega e pisal gospodin ban Stepan knezu Vlkoslavu u onzi list kako da ga  nete   porei  ni   knezu  Vlatku,  ni  negovu   detetevu,   nego  li  da  mu  e  one zakon; na to mu su veru dali i prisegli dumanadesete Bošnan: vojvoda Pura s braom, Ivahn Ivanovi, Vladislav Obradovi, Vlihna Tepi, Boleslav Dukoevi, Vlai Dobrovoevi, Vlkc Hrvatini, Budislav avlovi, Branko Pribini, Jurša Radoevi. A se se svrši na Suhoj na Prozrace, kda gredeše gospodin ban Tvrtko i prvo u Hlmsku zemlu.*

Dok kod ovih svjedoka "dobrih Bošnjana" pisar nije naveo iz kojeg su kraja Bosne, u nastavku zakletve upisuje imena dvojice svjedoka koji su iz Donjih krajeva: Ninoslav Novakovi i Stane Gapilovi. Zatim Dražeslav zapisuje imena dvojice pristava: jedan je "ot dvora" - Bogdan Belhani, a drugi "ot vladanija" - Stepoe Hrvatini. Obojica su također s braćom. Ovo pokazuje da u tadašnjoj Bosni postoje dva sudska političika tijela: dvor i vladanje (kraljevstvo ili rusag, orsag sabor) koji jednako odlučuju u važnim pravnim poslovima. Zatim slijedi vrlo zanimljiva sankcija, prijetnja onima koji bi to porekli i to svim mogućim svecima i božijim ugodnicima kao što je to uobičajeno u Dražeslavovim "listovima". Na kraju pojavljuje se i Juda Iskariot koji je predao sina božijeg na *raspetje za tridesetih srebrneh penezi*.

## Druga potvrdnica 
Vlatku, nije bila dovoljna ova prva potvrdnica jer u njoj nije bilo navedeno koji su Vlatkovi posjedi i sela u djedini Hrvatinića. To je po svoj prilici bio razlog zašto je Dražeslav ponovno sjeo i napisao opširniji list istog sadržaja. U ispravi su poimenično nabrojana Vlatkova imanja, a među njima najvažnije – ključka tvrđava. Na kraju ovog drugog lista duhoviti Stjepanov dijak dodaje ove riječi:

*I kda sie pisah tda mi da gospodin Tvrtko ispred sebe velik pehar vina popiti u dobru volu*.

Možda je Tvrtko, morao mititi Dražeslava, tada bez sumnje starca (osobito prema Tvrtku koji je još dječak) da napiše novi list i ovaj je zaista to učinio.

## Treća potvrdnica 
Međutim 1354. se izmijenila situacija na bosanskom vladarskom dvoru. Umro je Tvrtkov otac Vladislav i Vlatko Vukoslavić se pribojao da mu neće vrijediti stare zakletve i zbog toga je zatražio novu "vjeru".

I ovaj put dijak Dražeslav piše ispravu, u slobodnom načinu izražavanja.

*V ovo vreme kda prie gospoja bana mati s Ugr i svoim sinom s knezom s Vlkom, I kda bi stank na Mileh vse zemle Bosne i Dolnih krai i Zagori i Hlmske zemle«!82 Dakle, nakon povratka kneginje Jelene, na saboru na Mileh »prisegla e bana mati i ne sin gospodin ban Tvrtko, dumanadesete dobrih Bošnan« Vlatku Vukoslaviu (zapisana su njihova imena). Oni su prisegli »na moeh i na evanelih dokole su sie gospoda i dokole e knez Vlatko i negovo dete, za nih gospodstva da ne Vlatko u nih poruenih, ni talenik, ni uznik ni negovo dete. I u emu e ban Stepan odumrl kneza Vlatka, da mu se onozi ne otnime ništare ni ot sie gospode ni ot nih vlastelina. I da za tozi ne ima pecali ni edn brat Vlatkov, ni bratued«. Neka je knez Vlatko u svemu tako »tvrd« kako je bio za bana Stepana. Starijim osiguranjima dodana su i nova: »I vola koja bi kleveta a ili obada uzlezla na kneza, na Vlatka, a ili bi u koju neveru zašl knez Vlatko, da mu nesu volni uiniti niednoga hudoga dokole ga ne ogledala Bosna i Dolni krai i Zagorie i Hlmska zemla. I ako bi dopal knez Vlatko koe krivine a ili nevere da mu nesu volni svrei vere dokole knez Vlatko ne bude doma u svoe hiže, u Kluu* 
### Vlatkova izdaja 
Već 1363. godine Vlatko napušta Tvrtka i prelazi na stranu ugarskog kralja Ludovika I.
## Literatura   
* Nada Klaić, Zagreb : Eminex, 1994. -Srednjovjekovna Bosna 
* Vjekoslav Klaić, Poviest Bosne
* Vladimir Ćorović, Beograd, novembar 2001 - Istorija srpskog naroda
* Sima Ćirković, Beograd 1964 -Istorija srednjovjekovne bosanske države
* 
* 
## Reference 
Kategorija:Donji Kraji
Kategorija:Ključ
Kategorija:Hrvatinići
Kategorija:Izvori za historiju srednjovjekovne Bosne